Magnus Sylling Olsen

Magnus Sylling Olsen (født 2. juli 1983 i Kongsberg) er en norsk tidligere fotballspiller. Norgesmester med Aalesund FK i 2011. Han har tidligere spilt for Mjøndalen, Drøbak/Frogn, Kongsvinger, Aalesund, Bodø/Glimt, Sarpsborg 08 og Hamarkameratene. Hans posisjon på banen er venstrekant og spiss.

 Klubbkarriere 
Sylling Olsen begynte sin fotballkarriere hos Bakke IF i Skotselv før han i en alder av 15 år flyttet til Mjøndalen, hvor han begynte å spille for Mjøndalen IF. I 2004 flyttet han til Oslo for å studere, og meldte derfor overgang til Drøbak/Frogn, som da spilte i 2. divisjon.Bygdeposten.no – Serieåpner i morgen (Av Anders Kongsrud. Publisert 20. mars 2011, besøkt 21. desember 2013) Etter å ha markert seg for Drøbak/Frogn i 2006-sesongen ble Sylling Olsen hentet av Kongsvinger i forkant av 2007-sesongen, hvor han skrev under på en ettårskontrakt.

I Kongsvinger startet han som offensiv midtbane, men ble siden brukt på venstrekanten og scoret totalt ti seriemål i sin første sesong i 1. divisjon.Altomfotball.no – Profil, Magnus Sylling Olsen  (Besøkt 21. desember 2013) Kongsvingers daværende trener Thomas Berntsen uttalte at han ønsket å skrive ny kontrakt med Sylling Olsen, til tross for at han var ønsket av flere andre klubber.DT.no – Gjennombruddet (Av Magne J. Nilsen. Publisert 5. oktober 2007, besøkt 21. desember 2013) Sylling Olsen skrev siden under på en toårskontrakt med klubben.

Han fortsatte med å spille på venstrekanten i ytterligere to sesonger, og var sterkt delaktig i Kongsvingers opprykk til Tippeligaen i 2009 med sine ti mål på 30 seriekamper.Aftenposten.no – Sier nei til ny kontrakt (Av Ole K. Sagbakken. Publisert  10. desember 2009, besøkt 21. desember 2013) Blant annet scoret han mål i playoffkampen mellom Kongsvinger og Sogndal som Kongsvinger vant 3–1.DT.no – Magnus Sylling Olsen ett steg nærmere Tippeligaen (Publisert 6. november 2009, besøkt 21. desember 2013) Til tross for at han rykket opp med Kongsvinger valgte han å si nei til et nytt kontraktsforslag og signerte i stedet for Aalesund i forkant av 2010-sesongen.VG.no – Sylling Olsen klar for Aalesund (Av Espen Solbakken og Wegard Bakkehaug. Publisert 11. desember 2009, besøkt 21. desember 2013)

Han fikk sin debut i Tippeligaen i hjemmekampen mot Lillestrøm SK den 14. mars 2010 (3–0), Altomfotball.no – Tippeligaen 2010 > Aalesund - Lillestrøm  (Besøkt 21. desember 2013) og scoret sitt første mål for klubben mot Stabæk to uker senere, som også ble kåret til rundens mål.SMP.no – Sylling Olsen åpnet med stil  (Av Eirik Røsvik. Publisert 4. april 2010, besøkt 21. desember 2013)  AaFK kom på 4 plass i 2010. Han ble toppscorer i AaFK i 2011 sesongen. I 2010, 2011 og 2012 sesongen spilte AaFK Europaliga. Under 2011-sesongen var Sylling Olsen med på å spille Aalesund frem til finalen under Norgesmesterskapet i fotball for menn 2011, hvor Aalesund møtte SK Brann og til slutt ble Norgesmester etter to scoringer av Michael Barrantes. (Besøkt 21. desember 2013)

Under 2012-sesongen var Sylling Olsen preget av skader og fikk beskjed av klubben om at han ikke kom til å bli tilbudt en ny kontrakt etter at denne gikk ut ved sesongslutt. Han meldte derfor overgang til Bodø/Glimt i august 2012, etter å ha scoret elleve mål på 56 seriekamper for Aalesund.SMP.no – Sylling Olsen til Bodø/Glimt  (Av Allan Eikrem. Publisert 27. august 2012, besøkt 21. desember 2013) Han scoret mål i sin debutkamp for Bodø/Glimt i 1. divisjon mot gamleklubben Mjøndalen i september 2012.AN.no – Det var et lite ran (Av Stian Høgland. Publisert 3. september 2012, besøkt 21. desember 2013) Han scoret totalt fem mål på ti seriekamper for Bodø/Glimt på høstsesongen 2012, og valgte å forlate klubben ved sesongslutt.

I mars 2013 signerte han under på en ettårskontrakt med den nyopprykkede klubben Sarpsborg 08.SA.no – Jeg håper å kunne bidra med noen scoringer (Av Petter Kalnes og Kristin Hansen. Publisert 15. mars 2013, besøkt 21. desember 2013) Han spilte 19 seriekamper og scoret tre mål i 2013-sesongen, men fikk ikke fornyet tillit av den sportslige ledelsen i klubben og ble siden frigitt ved sesongslutt.SA.no – Sylling Olsen ferdig i 08 (Av Petter Kalnes og Ole-Morten Rosted. Publisert 27. november 2013, besøkt 21. desember 2013) Den 20. desember 2013 signerte han under på en toårskontrakt med Hamarkameratene.H-A.no – Sylling Olsen og Lagerblom klare  (Av Arve Hovelstuen Blystad. Publisert og besøkt 21. desember 2013)

Den 10. august 2014 ble Sylling Olsen lånt ut fra Hamarkameratene til gamleklubben Mjøndalen ut 2014-sesongen.H-A.no – Sylling Olsen til Mjøndalen  (Publisert 10. august 2014, besøkt 19. september 2014)

 Meritter 
Aalesund
 NM i fotball for menn (1): 2011

 Referanser 

 Eksterne lenker 

  Spillerprofil på sarpsborg08.no
  Spillerprofil hos Altomfotball.no 

Kategori:Norske fotballspillere
Kategori:Fotballspillere for Mjøndalen IF
Kategori:Fotballspillere for Drøbak-Frogn IL
Kategori:Fotballspillere for Kongsvinger IL Toppfotball
Kategori:Fotballspillere for Aalesunds FK
Kategori:Fotballspillere for FK Bodø/Glimt
Kategori:Fotballspillere for Sarpsborg 08 FF
Kategori:Fotballspillere for HamKam
Kategori:Norgesmestere i fotball
Kategori:Personer fra Kongsberg kommune